**A finn Oulu, Európa Kulturális Fővárosa 2026, nyílt pályázati felhívást tesz közzé kulturális programpartnerek számára.**

Az Oulu 2026 kulturális program nemzetközi partnerei számára meghirdetett nyílt pályázati felhívás 2022 októberében indul. A felhívás előzetes hirdetménye elérhető az Oulu2026 honlapján: [www.oulu2026.eu/en/opencall](file:///C%3A%5CUsers%5CBetti%5CAppData%5CLocal%5CTemp%5Cpid-6868%5Cwww.oulu2026.eu%5Cen%5Copencall).

*(A felhívással kapcsolatos első webes szeminárium felvétele megtekinthető:* [*https://youtu.be/TM7KyqVPAJs*](https://youtu.be/TM7KyqVPAJs)*)*

Az Oulu2026 szervezet 2022 őszén kihagyhatatlan lehetőséget kínál a partnereknek, hogy részesei lehessenek a kulturális fővárosi programnak. A 2022 őszi nyílt pályázati felhívás kifejezetten olyan nagyszabású projekteket céloz meg, amelyek előkészítése vagy megvalósítása több évet vesz igénybe. Az egyéni, közösségi projektekre vonatkozó pályázati felhívást 2026-hoz közeledve fogják meghirdetni.

*Milyen típusú projekteket keresnek?*

Az Oulu2026 kulturális program célja, hogy tartós kulturális klímaváltozást és a kultúra által táplált pozitív fejlődést érjen el Észak-Finnországban. A projektek operatív fókusza természetesen a 2026-os Kulturális Főváros évére esik, de már korábban is elindulhatnak.

A projekteknek európai dimenziót kell biztosítaniuk, például nemzetközi együttműködő partnerek bevonásával.

*Ki pályázhat?*

Az októberi nyílt pályázati felhívásra finn és nemzetközi szereplők jelentkezhetnek. A támogatásra magánszemélyek, csoportok, egyesületek, hálózatok, vállalkozások, szervezetek és közintézmények pályázhatnak. A pályázatban meg kell jelölni a projekt vezető szervezetét vagy felelősét.

*A pályázat benyújtásának folyamata*

Ismerkedjen meg az Oulu2026 [pályázati könyvében](https://www.oulu2026.eu/en/bidbook/) leírt három fő témával és a kulturális programmal.

**Részletesebb pályázati útmutatót, kritériumokat és támogatási feltételeket 2022. szeptember 1-jén tesznek közzé a honlapjukon.**

**A pályázati űrlap 2022. október 3-tól lesz elérhető a felhívás weboldalán.**

**A pályázati felhívás 2022. december 9-én zárul. A végleges döntéseket 2023. május 31-ig jelentik be.**

*Melyek a pályázati feltételek?*

A 2022. őszi nyílt pályázati felhívás a Wild City, Cool Contrasts és Brave Hinterland fő témákhoz kapcsolódó projekteket céloz meg.

A projektnek a három fő téma egyikéhez vagy többhöz is kapcsolódnia kell. A témákhoz kapcsolódó fókuszterületek közé tartozik a művészet és a technológia, az Oulu2026 régió kultúrtörténete, a kreatív terek és helyek, a regionális étkezési kultúra, a természet és a művészet összekapcsolása, a fesztiválok fejlesztése, a kisebbségi kultúrák támogatása és a fenntartható jövő.

**A projekteket, finanszírozás biztosítása mellett önállóan kell tudni megvalósítani.**

A projekteknek széles körű hatással kell rendelkezniük, és képeseknek kell lenniük egyedi élményeket, tartós változásokat vagy új működési modelleket kell kínálniuk. A projektnek 2026-ra kell összpontosítania, de korábban is elindítható, ha ez támogatja a fő célok elérését.

A nyílt pályázat célja az egyedi művészeti és kulturális kezdeményezések támogatása. A cél nem az, hogy a szervezetek és szereplők rendszeres működéséhez támogatást nyújtson, hanem inkább arra ösztönözze a már működő szervezeteket és szereplőket, hogy olyan programot képzeljék el, amely kiegészíti és előmozdítja a napi működést.

**A projektnek alapvetően az Oulu2026 régióban kell megvalósulnia.**

*Milyen típusú költségekre nyújtható fedezet?*

**A megítélt támogatás általában a teljes költségvetés körülbelül 50%-át fedezi.** A pályázatnak tartalmaznia kell a projekt költségvetését. Az önfinanszírozás például értékesítésből vagy díjakból, támogatásokból és szponzorálásból származhat. A fennmaradó finanszírozás tartalmazhat fizetéseket és önkéntes munkát is.

**A nyílt felhívás kifejezetten projektekre irányul, nem pedig rendszeres és bevett tevékenységekre.**

Az infrastrukturális és ingatlanköltségek (pl. bérleti díj, épületüzemeltetési díjak, javítások, építési munkálatok és berendezések) csak akkor támogathatók, ha azok egy nagyobb projekt lényeges részét képezik, és a teljes költségvetés észszerű részét teszik ki.

**A szeptember 1-jén közzétett pályázati útmutató további részleteket tartalmaz a pályázattal és a finanszírozással kapcsolatban.**

*További információra lenne szüksége?*

A nyár és az ősz folyamán szervezett webináriumokon és támogatási tanácsadásokon további információkat kaphat a nyílt pályázati felhívásról.

Szeptemberben foglalhat időpontot Oulu2026 csapatától, hogy többet tudjon meg a projektjéről, a pályázás módjáról és felkészüljön a pályázat benyújtására!

[Időpontfoglalás](https://www.lyyti.fi/reg/Kulttuuriklinikka_9258/en)

*Kérdése van?*

Kérjük, írjon az [opencall@oulu2026.eu](file:///C%3A%5CUsers%5CBetti%5CAppData%5CLocal%5CTemp%5Cpid-6868%5Copencall%40oulu2026.eu) címre.